**«Change»,** հարավկորեական երգչուհի Հյոնայի առաջին սինգլ, Յոն Չուն Հյոնի (Beast) մասնակցությամբ։ Սա նշանավորեց նրա դեբյուտը որպես մենակատար, սակայն դեռ 4Minute խմբի կազմում։ Այն թողարկվել է 2010 թվականի հունվարի 4-ին, որպես Cube Entertainment-ի և Universal Music-ի թվային սինգլ։ Երգի խոսքերը գրել են Shinsadong Tiger-ը և Չոն Խե Վոնը, որոնք նաև երաժշտության հեղինակներն են։ Երգի տեսահոլովակը թողարկվել է հունվարի 6-ին։

Թողարկում
---------

«Change» սինգլը պաշտոնապես թողարկվել է 2010 թվականի հունվարի 4-ին։ Երգը իր մեջ ներառում է նաև Յոն Չուն Հյոնի (Beast) ռեփ հատվածը։

Առաջընթաց
---------

Երգի առաջընթացը ապահովելու համար Հյոնան հայտնվեց հարավկորեական մի շարք երաժշտական ծրագրերում, այդ թվում ՝ Music Bank, Show! Music Core, Inkigayo։

Կոմերցիոն հաջողություն
----------------------

Երգը գրանցել է կոմերցիոն հաջողություն։ Gaon հիթ շքերթի 2010 թվականի հունվարի 3-ից 9-ի թողարկման թվային գծապատկերում երգը գտնվում էր 2 տեղում։ Երգը մնաց թոփ-10 հիթ շքերթում հինգ շաբաթ անընդմեջ։ Առաջին երկու շաբաթը գտնվում էր 2 համարի ներքո, իսկ ընդհանուր առմամբ 14 շաբաթ անընդմեջ գտնվեց թոփ-100 հիթ շքերթներում։

2010-ի հունվարին Gaon թվային հիթ շքերթում երգը զբաղեցրել է 5 տեղը։ Փետրվարին երգը գտնվել է 11 համարի ներքո, իսկ մարտին՝ 50 համարի։

Սինգլը տեղադրվել է Gaon Digital Chart 2010 աղյուսակում 86 համարի ներքո։

Երաժշտական տեսահոլովակ
----------------------

2010 թվականի հունվարի 3-ին համացանցում տեղադրվել է թիզեր տեսանյութը։ Ամբողջական երաժշտական տեսահոլովակը թողարկվել է 2010 թվականի հունվարի 6-ին։

Ամեն ինչ սկսվում է նրանից, որ Հյոնան մութ քաղաքում մոխրագույն կոստյումով պարում է։ Հետո նա նստում է աթոռին և երգում։ Երաժշտական տեսահոլովակում կան մի քանի տեսարաններ, որտեղ Հյոնան ջինսով և սև վերնաշապիկով պարում է մութ փողոցում, հետո նա կարճ կիսաշրջազգեստով և սև Քելվին Քլայնի վերնաշապիկով պարում է սենյակի բեմի վրա։

Երգի կեսին՝ պարային ընդմիջման ժամանակ, նա պարում է անձրևի տակ, իսկ երգի վերջում սպիտակ կոստյում հագած պարում է սպիտակ ֆոնի դիմաց։

### Հակասություն

2010 թվականի հունվարի 14-ին Հյոնայի պրովոկացիոն պարի պատճառով «Change» երաժշտական տեսահոլովակը գնահատվեց 19+, նշելով, որ այն նախատեսված չէ անչափահասների համար։ Cube Entertainment-ը հայտարարեց, որ երաժշտական տեսահոլովակը վերափոխվել և ներկայացվել է հաստատման։

Երգերի ցուցակ
-------------

**Digital download**

| # | Անվանում | Գործիքավորում | Տևողություն |
| --- | --- | --- | --- |
| 1. | «Change» (feat Յոն Չուն Հյոն) | Shinsadong Tiger | 3:32 |

Հիթ շքերթներ
------------

### Ամենշաբաթյա հիթ շքերթ

| Հիթ շքերթներ(2010) | Դիրք |
| --- | --- |
| Հարավային Կորեա (Gaon Digital Chart) | 2 |

### Ամենամսյա հիթ շքերթ

| Հիթ շքերթներ(2010) | Դիրք |
| --- | --- |
| Հարավային Կորեա (Gaon Digital Chart) | 5 |

### Տարեկան հիթ շքերթ

| Հիթ շքերթներ(2010) | Դիրք |
| --- | --- |
| Հարավային Կորեա (Gaon Digital Chart) | 86 |

Ծանոթագրություններ
------------------

1. ↑  "국내 대표 음악 차트 가온차트!". *gaonchart.co.kr*. Արխիվացված է the original 2015 թ․ մայիսի 21-ին. Retrieved 2016 թ․ հուլիսի 26.
2. ↑  "국내 대표 음악 차트 가온차트!". *gaonchart.co.kr*. Retrieved 2016 թ․ հուլիսի 26.
3. ↑  "국내 대표 음악 차트 가온차트!". *gaonchart.co.kr*. Retrieved 2016 թ․ հուլիսի 26.
4. ↑  "국내 대표 음악 차트 가온차트!". *gaonchart.co.kr*. Retrieved 2016 թ․ հուլիսի 26.
5. ↑  "국내 대표 음악 차트 가온차트!". *gaonchart.co.kr*. Retrieved 2016 թ․ հուլիսի 26.
6. ↑  4minute HyunA’s "Change" MV is out! Archived June 30, 2011, at the Wayback Machine.
7. ↑  Hyuna's Change MV is flagged with 19+ rating
8. ↑  "곡 정보>멜론". *www.melon.com*. Retrieved 2016 թ․ հուլիսի 26.